5 POSĖDIS

# SPRENDIMAS

**DĖL KAUNO RAJONO ŠVIETIMO ĮSTAIGŲ IKIMOKYKLINIO IR PRIEŠMOKYKLINIO AMŽIAUS VAIKŲ MAITINIMO DIENOS**

**FINANSINIŲ NORMŲ NUSTATYMO**

2019 m. rugpjūčio 29 d. Nr. TS-276

Kaunas

Vadovaudamasi Lietuvos Respublikos vietos savivaldos įstatymo 6 straipsnio 10 punktu, 16 straipsnio 2 dalies 37 punktu, 18 straipsnio 1 dalimi, Lietuvos Respublikos švietimo įstatymo 36 straipsnio 7 ir 9 dalimis, Kauno rajono savivaldybės taryba

n u s p r e n d ž i a:

1. Nustatyti Kauno rajono švietimo įstaigų ikimokyklinio ir priešmokyklinio amžiaus vaikų maitinimo dienos finansines normas:
   1. lopšelio grupėse: pusryčių – 0,55 Eur; pietų – 1,10 Eur; vakarienės – 0,55 Eur;
   2. darželio, mišriose ir priešmokyklinėse grupėse: pusryčių – 0,60 Eur; pietų – 1,30 Eur; vakarienės – 0,60 Eur.

2. Pripažinti netekusiu galios Kauno rajono savivaldybės tarybos 2018 m. rugpjūčio 30 d. sprendimą Nr. TS-235 „Dėl Kauno rajono švietimo įstaigų ikimokyklinio ir priešmokyklinio amžiaus vaikų maitinimo dienos finansinių normų nustatymo“.

3. Nustatyti, kad šis sprendimas įsigalioja 2019 m. rugsėjo 1 d.

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Savivaldybės meras Valerijus Makūnas